open-index/open-wikipedia-markdown huggingface dataset:
Liam Lynch (sotilas)

**Liam Lynch** (synt. *William Fanaghan Lynch*; 9. marraskuuta 1893 Barnagurraha, Limerickin kreivikunta – 10. huhtikuuta 1923 Clonmel, Tipperaryn kreivikunta) oli irlantilainen sotilas, joka toimi kapinallisen Irlannin tasavaltalaisarmeijan (IRA) komentajana vuosien 1922–1923 Irlannin sisällissodassa. Hän kaatui itse sodassa vähän ennen kapinallisten antautumista.

Ennen sotilasuraansa Lynch toimi rautakaupan työntekijänä Mitchelstownissa. Siellä hän myös liittyi Irlannin vapaaehtoisjoukkoihin marraskuussa 1913. Corkin alueen vapaaehtoiset eivät osallistuneet vuoden 1916 pääsiäiskapinaan, mutta kapinaviikon aikana Lynch joutui todistamaan eräiden vapaaehtoisjoukkoihin kuuluneiden veljesten teloitusta silloisessa kotikaupungissaan Fermoyssa. Tämän jälkeen hän omistautui kokonaan sotilasuralle ja Irlannin vapaustaistelulle. Vuonna 1917 hänestä tuli Fermoyn vapaaehtoiskomppanian yliluutnantti. Irlannin itsenäisyyssodan aikana Lynch komensi IRA:n Corkin 2. prikaatia. Britit vangitsivat hänet kertaalleen elokuussa 1920, mutta laskivat hänet pian vapaaksi, koska eivät tunnistaneet hänen henkilöllisyyttään. Lynch valittiin maaliskuussa 1921 Irlannin tasavaltalaisveljeskunnan (IRB) ylimpään neuvostoon ja huhtikuussa hänestä tuli divisioonankomentaja IRA:ssa. Hän vastusti Irlannin sisällissodan syynä ollutta Ison-Britannian ja Irlannin sopimusta, mutta pyrki silti estämään IRA:n ja itsenäisyysliikkeen kahtiajakautumisen. IRA:n sopimuksenvastaisen siiven laittomaksi julistettu kokous nimitti hänet huhtikuussa 1922 armeijan esikuntapäälliköksi.

Dublinin taistelun jälkeen Lynch siirtyi Etelä-Irlantiin ja ryhtyi aluksi komentamaan kapinallisten IRA-joukkojen eteläisen divisioonaa, joka käsitti neljänneksen koko kapina-armeijasta. Hän ilmoitti jatkavansa myös esikuntapäällikkönä ja määräsi IRA:n hajaantumaan itsenäisesti toimiviksi ”lentäviksi kolonniksi” voidakseen tehokkaammin toimia hallituksen joukkoja vastaan. Vuoden 1923 alussa tilanne alkoi näyttää epätoivoiselta, mutta Lynch määräsi joukkonsa jatkamaan taistelua. Lynch oli yhdessä Frank Aikenin kanssa matkalla salaiseen kokoukseen tapaamaan Éamon de Valeraa, joka halusi neuvotella sisällissodan päättämisestä, kun hän joutui huhtikuun 10. päivän aamuna pieneen tulitaisteluun hallituksen joukkojen kanssa Crohan Westissa Knockmealdown-vuorilla, ja haavoittui kuolettavasti. Lynch kuoli myöhemmin samana päivänä Clonmelissa. Hänen seuraajakseen tullut Aiken määräsi kolme viikkoa myöhemmin yksipuolisen tulitauon, joka johti sodan päättymiseen.

## Lähteet
Pitkäjärvi (Orivesi)

**Pitkäjärvi** on Oriveden kunnassa sijaitseva kylä. Pitkäjärven asutus mukailee Längelmäveden rantoja. 

## Historia
Pitkäjärven kylä on Oriveden alueen vanhimpia asutuskeskittymiä. Kirkonkirjoissa on merkintöjä Pitkäjärven tiloista 1500-luvun puolivälistä lähtien. Nimi Pitkäjärvi tulee todennäköisesti Laasojärven ja Aurikkojärven ennen vedenpinnan laskua muodostamasta "pitkästä järvestä". Nykyisin lähialueella ei sijaitse Pitkäjärvi-nimistä järveä.

## Kulttuuri ja nähtävyydet
Kylän tärkeimpiä nähtävyyksiä on Aimo Tukiaisen perustama Purnun taidekeskus, jossa järjestetään vuosittain Suomen vanhin kesänäyttely. 

Pitkäjärven nuorisoseuralla on aktiivista toimintaa seurantalo Lehtolassa ja kylän Kylänlahden yhteisrannassa. Nykyisin kylä on suosittua mökkiseutua. Alueella toimii vielä joitakin maatiloja.

Jalmari Finne on kirjoittanut kyläläisten elämään pohjautuvan näytelmän *Pitkäjärveläiset* (1923). Näytelmän lähteenä on käytetty muun muassa 1700-luvun oikeusasiakirjoja. Näytelmästä on tehty myös elokuvaversio *[[Pitkäjärveläiset]]* (1951), jonka on ohjannut Wilho Ilmari.
Saksan 10. armeija

**Saksan 10. armeija** () oli Saksan maavoimien armeijatason yhtymä  toisessa maailmansodassa. 

## Historia
Wehrkreis IV perusti Leipzigissa 10. armeijan esikunnan liikekannallepanossa vähän ennen toisen maailmansodan puhkeamista 26. elokuuta 1939. Armeija liitettiin osaksi 4. armeijaryhmää. Armeija nimettiin 10. lokakuuta Puolan taisteluiden loputtua 6. armeijaksi.

Armeija perustettiin uudelleen 15. elokuuta 1943 ja se antautui liittoutuneille 2. toukokuuta 1945 Italiassa.

## Komentajat
Armeijankomentajina olivat:
*kenraalieversti Walter von Reichenau perustamisesta - uudelleen nimeämiseen
*kenraalieversti Heinrich von Vietinghoff 15. elokuuta - 24. lokakuuta 1943
*panssarikenraali Joachim Lemelsen 24. lokakuuta - joulukuu 1943
*kenraalieversti Heinrich von Vietinghoff 31. joulukuuta 1943 - 24. lokakuuta 1944
*panssarikenraali Joachim Lemelsen 24. lokakuuta 1944 - 15. helmikuuta 1945
*panssarikenraali Traugott Herr  15. helmikuuta 1945  - antautumiseen

## Lähteet
Calisto Calisti

**Calisto Calisti** (6. elokuuta 1934 Esanatoglia – 16. lokakuuta 1974 Rooma) oli italialainen elokuvanäyttelijä.

Calisti oli 1960- ja 1970-lukujen italialaisen elokuvan aktiivisimpia luonnenäyttelijöitä. Hän esitti sivuosia lukuisissa peplum-elokuvissa ja spagettiwesterneissä ja työskenteli myös vakavasti otettavien ohjaajien kuten Carlo Lizzanin, Ugo Gregorettin, Damiano Damianin ja Valentino Orsinin kanssa.

## Elokuvia
* *[[Messalina (vuoden 1960 elokuva)|Messalina]]*, 1960
* *[[Il trionfo di Maciste]]*, 1961
* *[[Maciste, il gladiatore più forte del mondo]]*, 1962
* *[[Le sette folgori di Assur]]*, 1962
* *[[Ercole contro Roma]]*, 1964
* *[[La vendetta di Spartacus]]*, 1964

## Lähteet

## Aiheesta muualla
*
Igman Olympic Jumps

**Igman Olympic Jumps** on viiden hyppyrimäen muodostama mäkihyppystadion Hadžićissa lähellä Sarajevoa Bosnia-Hertsegovinassa.

## Historia
Hyppyrimäet rakennettiin vuoden 1984 talviolympialaisia varten. Kolme pienintä hyppyrimäkeä on tuhoutunut sodissa. Sarajevo on valittu vuoden 2017 Euroopan nuorten talviolympiafestivaalien isäntäkaupungiksi ja mäet on tarkoitus korjata tai rakentaa uudelleen kisoja varten.

Olympialaisissa suurmäen kilpailun voitti Matti Nykänen ja normaalimäen kilpailun voitti Jens Weißflog.

## Igman Olympic Jump K112
### Mäkiennätyksen kehittyminen
Mäkiennätyksen 116,0 metriä on hypännyt Matti Nykänen.

## Lähteet
*Igman Olympic Jumps skisprungschanzen.com
Jenkkisäänite

**Jenkkarekka Äänite** eli **Jenkkisäänite** on Jukka Pojan ja Sandra Rousun perustama levy-yhtiö. Se on julkaissut Jukkapojan ja hänen yhtyeidensä levyjä. Levy-yhtiö toimi vuoteen 2003 asti nimellä RePekka äänite. 

## Diskografia
### Albumit
*Jukka Poika ja Jenkkarekka: Vapautunut viihdyttäjä (2004)
*Jukka Poika ja Jenkkarekka: Apajilla (2006)
### CD-singlet
*Jukka Poika ja Jenkkarekka: Juokse sinä humma (2005)
*Jukka Poika & Jenkkarekka: Joka maataan viljelee (2005)
### Vinyylisinglet
*RePekka: Kyy (2003)
*Jukka Poika & Jenkkarekka: Joka maataan viljelee (2005)
Forza Rossa Racing

**Forza Rossa Racing** (lyhennettynä **Forza Rossa** tai **FRR**) oli romanialainen suunniteltu F1-talli, jonka oli tarkoitus osallistua sarjaan kaudella 2015. Se ei kuitenkaan ollut FIA:n julkistamassa alustavassa osallistujaluettelossa. Tallin perusti entinen tallipäällikkö Colin Kolles. Tallin päämajan oli tarkoitus sijaita Saksassa. Tallin oli tarkoitus käyttää Renault'n V6-turbomoottoreita.

Tallin nimi *Forza Rossa* tulee Bukarestissa sijaitsevasta samannimisestä katuautojen maahantuojasta, joka myös on F1-tallin taustalla.

## Lähteet
Rory O’Connor

**Rory O’Connor** (1883 Dublin – 8. joulukuuta 1922 Dublin) oli irlantilainen aktivisti ja Irlannin tasavaltalaisarmeijan (IRA) upseeri. Hänen johtamansa Dublinin oikeustalon valtaus viime kädessä johti Irlannin sisällissodan puhkeamiseen kesäkuussa 1922.

O’Connor opiskeli University College Dublinissa ja työskenteli vuosina 1911–1915 rautatieinsinöörinä Kanadassa, jossa hän liittyi Irlannin itsenäisyyttä ajaneeseen feeniläisliikkeeseen. Hän osallistui vuoden 1916 pääsiäiskapinaan ja hänen sanottu myös olleen ennen kapinan alkua väärentämässä odotettavissa olleista pidätyksistä vihjannutta asiakirjaa (nk. *Castle document*), jolla maltillisia pyrittiin houkuttelemaan ryhtymään kapinaan. Kapinan jälkeen hän oli vangittuna. O’Connorista tuli vuonna 1918 IRA:n insinööritoimen johtaja ja Irlannin itsenäisyyssodan aikana 1919–1921 hän johti Englannin alueella tehtyjä iskuja, joihin kuului muun muassa järjestettyjä vankilapakoja ja terroristisia pommi-iskuja.

O’Connor vastusti jyrkästi Ison-Britannian ja Irlannin sopimusta ja maaliskuussa 1922 hänet valittiin sopimusta vastustaneen IRA:n siiven sotilasneuvoston puheenjohtajaksi. Muutamaa viikkoa myöhemmin hän johti kahdensadan IRA-miehen ryhmää, jotka valtasivat ja miehittivät Dublinin oikeustalon. Kun valtaajat kieltäytyivät perääntymästä, Michael Collins määräsi lopulta hallituksen joukot aloittamaan hyökkäyksen 28. kesäkuuta. Seurannut Dublinin taistelu päättyi kapinallisten tappioon ja vatsaan haavoittunut O’Connor joutui vastentahtoisesti antautumaan Dublinin prikaatin komentajan Oscar Traynorin määräyksestä. Sen jälkeen häntä pidettiin Mountjoyn vankilassa. Hallituksen joukot teloittivat O’Connorin ja neljä muuta vankia sisällissodan aikana 8. joulukuuta kostoksi IRA:n edellisenä päivänä suorittamasta kansanedustaja ja prikaatinkenraali Sean Halesin murhasta. Teloitusmääräyksen antanut oikeusministeri Kevin O’Higgins oli ennen sisällissotaa ollut O’Connorin henkilökohtainen ystävä.

## Lähteet
André Almeida

**André Gomes Magalhães Almeida** (s. 10. syyskuuta 1990 Lissabon, Portugali) on portugalilainen jalkapalloilija. Hän edustaa Portugalin Primeira Ligassa pelaavaa Benficaa ja on luontaiselta pelipaikaltaan keskikenttäpelaaja, mutta voi pelata tarvittaessa myös laitapuolustajana.

## Seurajoukkueura
Almeida siirtyi kesällä 2011 Benficaan, josta hänet lainattiin välittömästi União Leiriaan. Joulukuussa 2011 lainasopimus keskeytettiin ja hän palasi takaisin omistajaseuraansa. Hän pelasi neljässä ottelussa loppukauden aikana.

Kauden 2012–2013 Almeida aloitti seuran reservijoukkueessa, mutta siirtoikkunan viime hetkien Javi Garcían ja Axel Witselin myyntien takia hänet nostettiin takaisin edustusjoukkueeseen. Hän toimi kauden aikana vaihtoehtona joko keskikentän pohjalle tai oikeaksi laitapuolustajaksi.

## Maajoukkueura
Almeida teki ensiesiintymisensä Portugalin maajoukkueessa 11. lokakuuta 2013  Israelia vastaan.

Almeida kuului 19. toukokuuta 2014 nimettyyn 23 pelaajan kokoonpanoon vuoden 2014 MM-kilpailuihin.

## Lähteet

## Aiheesta muualla
* André Almeidan esittely ja tilastot Footballzz-sivustolla
Human (Christina Perrin kappale)

**Human** on yhdysvaltalaisen laulaja-lauluntekijä Christina Perrin kappale, joka julkaistiin 18. marraskuuta 2013 Perrin toisen studioalbumin, *[[Head or Heart]]*, ensimmäisenä singlenä. 

Kuten monet muutkin Perrin kappaleista, "Human" on power pop-balladi, joka rakentuu pianomelodian ympärille ja esittelee Perrin ääntä. Kappaleessa Perri laulaa ihmisen haavoittuvaisuudesta. Kriitikot antoivat singlelle pääosin myönteistä palautetta, kehuen sen sanomaa ja radioon sopivuutta.  

Elliot Sellersin ohjaama musiikkivideo julkaistiin YouTubessa 3. tammikuuta 2014. Videolla Perri esittää robottia, joka kappaleen loppua kohti muuttuu ihmiseksi.

"Human" oli Perrin kolmas kappale, joka pääsi Billboard Hot 100 -listan neljänkymmenen parhaan joukkoon.
## Kappaleet

## Listasijoitukset

## Lähteet
Lovestrong

__NOTOC__
**Lovestrong** on yhdysvaltalaisen laulaja-lauluntekijä Christina Perrin ensimmäinen studioalbumi, joka julkaistiin 10. toukokuuta 2011.

Albumi sai kriitikoilta vaihtelevaa palautetta. Perrin laulusuoritusta kiiteltiin, mutta kritiikkiä sai osakseen yhtenään toistuva teema, rakkaus ja sydänsurut. Ensimmäinen single, "Jar of Hearts", oli suosittu ympäri maailman, mutta kaksi seuraavaa singleä ei onnistunut saavuttamaan suosiota. Marraskuuhun 2013 mennessä *Lovestrong* on myynyt Yhdysvalloissa 444&nbsp;000 kappaletta. Suomessa albumi debytoi virallisen albumilistan sijalla 25.

## Kappaleet

## Arvostelut
* AllMusic: 
* Entertainment Weekly: B
* Rolling Stone: 
* USA Today: 

## Lähteet
Skenningen sääntö

**Skenningen sääntö** () on Ruotsin kuninkaan Mauno Ladonlukon vuoden 1284 herrainpäivillä antama asetus.

Skenningen säännössä annettiin tarkempia määräyksiä herrainpäivien kokoontumisesta, mutta samalla kuningas Mauno Ladonlukko – neuvoskuntansa ja miestensä kanssa – pidätti itselleen vallan päättää ja säätää sellaisista asioista, jotka kaipasivat oikaisua ja joista ei ennen ollut lailla säädetty. Tällä tavalla kuninkaalle tuli valta antaa säännöksiä taloudellisista ja hallinnollisista asioista sekä yleisen rauhan ylläpitämisestä samoin kuin myös lain selittämisestä.

Tästä säännöksestä on tavallisesti katsottu Ruotsin kuninkaan taloudellisen lainsäädännön saaneen alkunsa.

## Katso myös
* Skänninge

## Lähteet
Live at Montreux 2011

**Live at Montreux 2011** on englantilaisen hard rock -yhtye Deep Purplen live-äänitys. Sillä soittaa yhtyeen niin sanottu mk VIII -kokoonpano yhdessä Neue Philharmonie Frankfurt -orkesterin kanssa, jota johtaa kapellimestari Stephen Bentley-Klein. Taltiointi tapahtui Montreux’n jazzfestivaaleilla Sveitsissä 16. heinäkuuta 2011. Tallenne on julkaistu kahden CD:n audiokokoelmana sekä DVD- ja Blu-ray -muotoisina videotallenteina. Kaikki kolme formaattia julkaisi saksalainen Eagle Rock Entertainment 7. marraskuuta 2011. 

Albumi nousi Saksassa listasijalle 43.

## Kappaleet

Kaikki kappaleet ovat Ritchie Blackmoren, Ian Gillanin, Roger Gloverin, Jon Lordin ja Ian Paicen käsialaa ellei toisin mainittu.

### CD 1
#
#
#
#
#
#
#
#
#
#

### CD 2
#
#
#
#
#
#
#
#
#

### DVD
# Deep Purple Overture / Highway Star
# Hard Lovin' Man
# Maybe I'm a Leo
# Strange Kind of Woman
# Rapture of the Deep
# Woman From Tokyo
# Contact Lost
# When a Blind Man Cries
# The Well-Dressed Guitar
# Knocking at Your Back Door
# Lazy
# No One Came
# Don Airey Keyboard Solo
# Perfect Strangers
# Space Truckin’
# Smoke on the Water
# Hush (säv. Joe South)
# Black Night

+ Yhtyeen jäsenten haastattelut

## Kokoonpano
* Ian Gillan – laulu ja huuliharppu
* Steve Morse – kitara
* Roger Glover – basso
* Ian Paice – rummut
* Don Airey – kosketinsoittimet
* Neue Philharmonie Frankfurt -orkesteri johtajanaan Stephen Bentley-Klein

## Lähteet
Sodan lapset

**Sodan lapset** on saksalais-ranskalais-brittiläinen elokuva vuodelta 1996. Elokuva kertoo sotavangiksi jääneestä ranskalaisesta, joka pääsee palvelijaksi Hermann Göringin kartanoon ja sen jälkeen linnaan, jossa koulutetaan sotilaiksi Hitler-Jugendin nuoria.

Elokuva perustuu Michel Tournierin Goncourt-palkittuun romaaniin *Keijujen kuningas* (1970).

## Lähteet
Eskil Collenius

**Eskil Collenius** (eli 1700-luvulla) oli suomalainen Itä-Suomessa vaikuttanut kirkonrakentaja.

Sortavalasta kotoisin ollut Collenius rakensi viidenkymmenen vuoden pituisen rakentajauransa aikana useita puisia ristikirkkoja Itä-Suomeen sekä Venäjän että Ruotsin puolelle.

Colleniuksen rakentamia kirkkoja:
* 1739–1740 Sortavalan kirkko
* 1751 Tohmajärven kirkko, nykyinen muoto 1910 tehdystä korjauksesta 
* 1754 Jaakkiman kirkko
* 1754 Taipalsaaren kirkko, laajennettu nykyiseen muotoonsa 1846–1847 
* 1758 Joutsenon kirkko
* 1767 Antrean kirkko
* 1775 Ristiinan kirkko
* 1778 Virolahden kirkon kellotapuli, tuhoutui salaman sytyttämässä tulipalossa 1957
* 1779 Kaukolan kolmas kirkko, tuhoutui tuhopoltossa 1932
* 1783 Säämingin kolmas kirkko, purettu 1882 

## Lähteet
* Eskil Colleniuksen elämäkertatiivistelmä Kansallisbiografiassa
* Karjalan luterilaiset seurakunnat

### Viitteet
Israel Simonpoika Annala

**Israel Simonpoika Annala** (noin 1650 – 1710) oli suomalainen Pohjanmaalla vaikuttanut kirkonrakentaja.

Israel Simonpoika Annalan suunnittelemia ja rakentamia kirkkoja:
* 1694 Iin vanha puukirkko (kirkko ja 1754 valmistunut kellotapuli paloivat salaman sytyttäminä 1942)

## Lähteet
* Israel Annalan elämäkertatiivistelmä Kansallisbiografiassa
* Kuvakokoelmat.fi : Signe Branderin 1924 ottama kuva Iin vanhasta kirkosta
Tuomas Ragvaldinpoika Suikkanen

**Tuomas Ragvaldinpoika Suikkanen** (1713 – 15. helmikuuta 1781) oli suomalainen Itä-Suomessa vaikuttanut kirkonrakentaja.

Suikkanen omisti vuodesta 1742 lähtien maatilan Ruokolahden Lassilan kylässä.

Suikkasen poika Tuomas Tuomaanpoika Suikkanen oli myös kirkonrakentaja.

Suikkasen rakentamia kirkkoja:
* 1752 Ruokolahden kirkon kellotapuli
* 1755 Johanneksen kirkko
* 1759 Käkisalmen kirkko
* 1766 Virolahden kirkko
* 1776 Rautjärven vanha kirkko, paloi 1872
* 1779 Sakkolan kirkko

## Lähteet
* Tietoa Ruokolahden Laasilan kylästä
* Karjalan luterilaiset seurakunnat
* Ruokolahden kirkonmäki
Tuomas Tuomaanpoika Suikkanen

**Tuomas Tuomaanpoika Suikkanen** (16. syyskuuta 1752 – 1807) oli suomalainen Itä-Suomessa vaikuttanut kirkonrakentaja.

Suikkasen isä oli kirkonrakentaja Tuomas Ragvaldinpoika Suikkanen.

Suikkasen rakentamia kirkkoja:
* 1795 Hiitolan kirkko

## Lähteet
* Tietoa Ruokolahden Lassilan kylästä
* Karjalan luterilaiset seurakunnat
Kreikan hajautetun hallinnon alueet

**Kreikan hajautetun hallinnon alueet** () muodostavat aluejaon, joka jakaa Kreikan valtion seitsemään hallinnolliseen alueeseen. Jokainen niistä koostuu yhdestä tai useammasta alueesta eli periferiasta.

Hajautetun hallinnon alueet otettiin käyttöön Kallikrates-suunnitelmana tunnetun aluehallintouudistuksen myötä vuoden 2011 alusta.

## Luettelo hajautetun hallinnon alueista

## Lähteet
Ykkösuutinen

**Ykkösuutinen** on alkujaan kankaanpääläisen The Road-yhtyeen tekemä, järjestyksessään toinen, levy. Edellisen levyn tapaan tämäkin syntyi omakustanteena.

"Musiikkityyliltään Ykkösuutista voisi kuvailla rockiksi punk- ja heavy-vaikutteilla. On tosin muistettava, että levyn julkaisun aikoihin vuonna 1988 ei heavy-musiikki tarkoittanut vielä aivan samaa kuin nykyään. Mötley Crüe ja Megadeth ovat molemmat heavya, Nightwishia tai Children Of Bodomia ei vielä osattu oikein edes kuvitella. Siis: Ykkösuutinen on pääosin eteenpäin menevää ja vauhdikasta särökitara- ja syntikkavetoista rockia ryyditettynä tunnelmallisilla rock-balladeilla. Levyn soundista huomaa, että ihan tuoreesta tekeleestä ei ole kyse. Silti en lähtisi moittimaan äänimaailmaa mitenkään vanhentuneeksi tai riittämättömäksi." 

Vuonna 1997 yhtyeen *Ykkösuutinen* ja edeltävä levy *The Road* julkaistiin yhdessä uudelleen masteroituna yhteisjulkaisuna.

## Kappaleet
Kappaleiden sanoituksista on vastannut Antti Saarenketo, sävellyksistä Raikka Hakamäki paitsi *Viimeinen kesä* (Antti Saarenketo) ja *Harrastelemaan* (The Road). Sovitukset ovat kaikki bändin omia.

### A-puoli

### B-puoli

## Esiintyjät
*Raikka Hakamäki  - kitara ja laulu
*Timo Vettenranta - basso ja laulu (A4), taustalaulu
*Ari Vettenranta  - rummut ja taustalaulu (A4)
*Jussi Pyysalo    - kosketinsoittimet

## Lähteet

## Aiheesta muualla
* levyarvostelu
Wolfgang Dauner

**Wolfgang Dauner** (30. joulukuuta 1935 Stuttgart – 10. tammikuuta 2020 Stuttgart) oli saksalainen fuusiojazzpianisti ja -säveltäjä. Hänet oli muun muassa United Jazz and Rock Ensemblen jäsen ja teki yhteistyöstä muun muassa Hans Kollerin, Albert Mangelsdorffin, Volker Kriegelin, Ack van Rooyenin, ja Zbigniew Seifertin kanssa. 

Dauner opiskeli trumpetin- ja pianonsoittoa sekä sävellystä Stuttgartin musiikkikorkeakoulussa ja oli sitten mukana Joki Freundin sekstetissä 1960-luvun alussa. Hän esiintyi useilla festivaaleilla eri puolilla Saksan liittotasavaltaa ja levytti esikoisalbuminsa trionsa kanssa 1964. Albumi oli yksi ensimmäisistä free jazz -levytyksistä Euroopassa. 1960-luvun loppupuolella Dauner johti Stuttgartissa radioyhtiön jazzyhtyettä ja sävelsi sille teoksia. Vuonna 1970 hän perusti Hans Kollerin kanssa jazzrock-yhtye Et Ceteran ja toimi Free Sound & Super Brass Big Bandin toisena johtajana. The United Jazz And Rock Ensemblen jäsenenä 1970-luvun puolivälistä alkaen hän alkoi tuoda esiintymisiin mukaan teatterin, oopperan ja tanssitaiteen elementtejä.

Dauner sävelsi myös elokuvamusiikkia ja lastenoopperan. Hän levytti muun muassa levymerkeille Mood, Columbia, MPS ja ECM Records.

Jazzhistorioitsija Joachim-Ernst Berendt luetteli 1980-luvun alussa Daunerin yhtenä tärkeimmistä fuusiopianisteista ja syntetisaattorin käyttäjistä jazzissa.

Pori Jazz -festivaaleilla Dauner vieraili viulisti Jean-Luc Pontyn kanssa 1970 ja omine yhtyeineen 1973.

## Lähteet
Vjatšeslav Ponomarov

**Vjatšeslav Ponomarov** (s. 2. toukokuuta 1965 Slovjansk, Donetskin alue) on ukrainalainen separatistijohtaja. Hän julistautui ukrainalaiskaupunki Slovjanskin pormestariksi huhtikuussa 2014 sen jälkeen kun hän johti hyökkäystä Slovjanskin pormestarin toimistoon 14. huhtikuuta osana Itä-Ukrainan kriisiä.

Ponomarov kuului Neuvostoliiton armeijan erikoisjoukkoihin. Sittemmin hän on toiminut yrittäjänä.

## Lähteet
Rocca Canavese

**Rocca Canavese** on kunta Italiassa Piemonten alueella sijaitsevassa Torinon metropolikaupungissa. Sen keskipisteenä on ollut linna jo ensimmäiseltä vuosituhannelta lähtien. Seutu on kärsinyt valloittajien sotaretkistä läpi vuosisatojen ja linna on aina vuoroin tuhottu ja taas jälleenrakennettu. 1700-luvulla käytyjen taistelujen jälkeen siitä on ollut vain osa seinistä jäljellä.

## Lähteet
Century Gothic

**Century Gothic** on sans-serif-kirjaintyyppi, jonka suunnitteli Sol Hess vuonna 1991. Sitä käytetään muun muassa otsikoissa, yleisissä näyttelytöissä, pienissä teksteissä ja mainonnassa. Century Gothic perustuu Futuraan.

## Lähteet

## Aiheesta muualla
Luhtanen

**Luhtanen** voi tarkoittaa:

* Jaakko Luhtanen (1906–1985), yritysjohtaja ja pesäpalloilija
* Juha Luhtanen (s. 1969), koripalloilija
* Leena Luhtanen (s. 1941), poliitikko
* Pekka Luhtanen (s. 1937), L-Fashion Groupin (Luhta) toimitusjohtaja
* Sari Luhtanen (s. 1961), käsikirjoittaja ja suomentaja
Sinun käskystäsi

**Sinun käskystäsi** on alkujaan kankaanpääläisen The Road -yhtyeen tekemä, järjestyksessään yhdeksäs studiolevy. Lukuun ei sisälly kahden ensimmäisen levyn remasteroitu Tupla-CD-julkaisu. Edellisten levyjen tapaan tämäkin on omakustanne.

"Sinun käskystäsi -albumi on The Roadia parhaimmillaan. Levy tarjoaa vajaan neljänkymmenen minuutin verran toinen toistaan tarttuvampia melodioita ja energisyyttä. Melodioista löytyy myös lempeyttä.

Kitarointi on jykevää ja rumpumättö kiivasta, koskettimet tuovat kuulautta. The Road on ollut samassa kokoonpanossa vuodesta 1985; soitto on tälläkin levyllä saumatonta. Raikka Hakamäen särmikäs rock-ääni tuo kokonaisuuteen ratkaisevan tärkeän lisän." 

## Kappaleet
Kappaleiden sanoituksista on vastannut Antti Saarenketo, sävellyksistä Raikka Hakamäki ja sovituksista Raikka Hakamäki ja Jussi Pyysalo.

#
#
#
#
#
#
#
#
#
#

## Kokoonpano
* Raikka Hakamäki ‎– kitara ja laulu
* Timo Vettenranta ‎– basso 
* Ari Vettenranta ‎– rummut 
* Jussi Pyysalo‎ – kosketinsoittimet ja taustalaulu
* Minna Pyysalo ‎– taustalaulu
* Sami S. Asp ‎– taustalaulu

## Arvostelut
* Keskisuomalainen: *positiivinen*

## Lähteet
Bob Moses

**Rakalam Bob Moses** (s. 28. tammikuuta 1948 New York) on yhdysvaltalainen jazzrumpali ja -pianisti.

Jo teini-iässä vuosina 1964–1965 Moses soitti Rahsaan Roland Kirkin yhtyeessä, kunnes perusti kitaristi Larry Coryellin kanssa fuusiojazz-yhtyeen The Free Spirits. Vuosina 1967–1969 Moses teki kiertueita Gary Burtonin kvartetissa ja levytti Burtonin kanssa vielä 1970-luvullakin. Hänen muita soittokumppaneitaan ovat olleet saksofonisti Dave Liebman, kitaristi Pat Metheny, pasunisti Michael Gibbs, pianistit Hal Galper ja Gil Goldstein, basisti Steve Swallow, pianisti Steve Kuhn, laulaja Sheila Jordan, pianisti George Gruntz ja kitaristi Emily Remler. 1970-luvun alkuvuosina hän oli jäsenenä rumpali Jack DeJohnetten Compost-yhtyeessä. 

Oman yhtyeensä johtajana Moses debytoi vuonna 1975 ja sai hyviä arvosteluja 1980-luvun albumeistaan *When Elephants Dream of Music* (1982) ja *Visit with the Great Spirit* (1983).

Muusikon työnsä ohella Bob Moses opettaa New England Conservatoryssa Bostonissa.

Oman yhtyeensä kanssa Bob Moses on vieraillut Suomessa ainakin vuoden 1985 Pori Jazz -festivaaleilla.

## Levytyksiä yhtyeenjohtajana
**Love Animal* (1968)
**Compost* (1971)
**Life Is Round* (1973)
**Open Sky* (1973)
**Spirit in the Sky* (1975)
**Bittersuite in the Ozone* (1975)
**Family* (1979)
**When Elephants Dream of Music* (1982)
**Visit with the Great Spirit* (1983)
**The Story of Moses* (1987)
**Drumming Birds* (Billy Martinin kanssa, 1987)
**Time Stood Still* (1993)
**Falling with Grace* (1995)
**Nishoma* (2000)
**Father's Day B'hash* (2009)
**Ecstatic Weanderings* (Greg Burkin kanssa, 2011)
**Universal Folk Song* (2012)
**Sacred Exhalations* (2012)
**The Illuminated Heart* (2012)
**Home in Motion* (2012, äänitetty 1979)

## Lähteet

## Aiheesta muualla
*Bob Moses Allmusic-sivustolla
Aleksei Kuznetšov

**Aleksei Kuznetšov** (s. 1. helmikuuta 1983) on kazakstanilainen jääkiekkomaalivahti, joka edustaa Jugra Hanty-Mansijskia.

Kuznetsov pelasi vuoden 2010 MM-kisoissa Saksassa Kazakstanin maajoukkueessa.

## Aiheesta muualla
* Aleksei Kuznetšov Eliteprospects.com-sivustolla. 
* Aleksei Kuznetšov HockeyDB.com-sivustolla.
Kastelukannu

**Kastelukannu** on kasvien kasteluun tarkoitettu kannu, jossa on kahva ja nokka. Kastelukannu on tavallisesti muovinen tai metallinen, mutta on olemassa myös keraamisia kastelukannuja. Kastelukannujen tilavuus vaihtelee puolesta litrasta kymmeneen litraan. Suuria kannuja käytetään tavallisesti pihoilla ja puutarhoissa, kun taas pienemmät soveltuvat paremmin huonekasvien kasteluun. Kastelukannussa voi olla myös irrallisena sihti. 

## Aiheesta muualla
Amateur World Series 1972

**Amateur World Series 1972** oli kaiken kaikkiaan 20. *Federación Internacional de Béisbol Amateur (FIBA)* -liiton järjestämä Baseballin maailmanmestaruusturnaus. Turnaus pelattiin Nicaraguassa 15. marraskuuta - 3. joulukuuta 1972.
Kuuba voitti kahdennentoista mestaruurensa. Ainoa joukkue, jolle se hävisi oli Nicaragua, joka turnauksen päätöspäivänä kisojen pääareenana toimineella Somoza Stadiumilla Managuassa otti 2-0 voiton 41&nbsp;000 katsojan läsnä ollessa.

## Turnauksen sarjataulukko

## Lähteet
* projectcobb
* Sports.org
* Baseball-reference
Up All Night (Razorlightin albumi)

**Up All Night** on englantilaisen rock-yhtyeen Razorlightin ensimmäinen albumi, joka julkaistiin 28. kesäkuuta 2004.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet

## Aiheesta muualla
* ''Up All Night'' discogs.com -sivustolla
* Up All Night NYT-liite. 4.11.2004
Putous (6. tuotantokausi)

**[[Putous|Putouksen]] kuudes tuotantokausi** esitettiin MTV3-kanavalla loka–marraskuussa 2014. Kauden ohjasi Lauri Nurkse ja pääkäsikirjoittajana toimi Melli Maikkula.

Kesken viidennen tuotantokauden esittämisen juontaja Jaakko Saariluoma ja näyttelijä Aku Hirviniemi sekä kolmannella kaudella mukaan tullut Armi Toivanen kertoivat, etteivät he jatka sarjassa enää kauden jälkeen. Pian kauden loppumisen jälkeen myös Krista Kosonen kertoi jättävänsä ohjelman. Myöskään ohjelmaa kaikilla aiemmilla kausilla tuottanut Tuomas Summanen ei jatka ohjelmassa. Huhtikuussa 2014 kanava ilmoitti, että koko näyttelijäkaarti tullaan vaihtamaan uudelle kaudelle.

Uusina *Putous*-näyttelijöinä nähtiin Mari Perankoski, Antti Holma, Essi Hellén, Joonas Nordman, Kari Ketonen, Niina Koponen, Ville Tiihonen ja Jenni Kokander, sekä ohjelman juontaja Heikki Paasonen.

*Vuoden sketsihahmo* -kilpailun voitti Joonas Nordmanin esittämä Salme Pasi Porin liittovaltuuston liitto-orava ja ay-jyrsijä. 

## Tulikoe ja näytön paikka

## Vuoden sketsihahmokilpailu

## Katsojaluvut ja yllätystehtävät

* Pikahahmot: Vaalimato, Nuuskamuijanen, Pekka Perävaara, Päiväkodin johtaja Sinikka ja Tiina Nopola, Sami Siittiö, Muovikassi-Alma, Kylmän viilee Jussi Ihmemies, Varhain pudonneiden putoushahmojen haamu
* Heikki Paasosen pikahahmo: Rauni Mollberg

## Lähteet
She’s the One

**She’s the One** voi tarkoittaa muun muassa seuraavia:

* *[[Se ainoa oikea]]* (engl. *She’s the One*), elokuva vuodelta 1996
* *[[She's the One (vuoden 2013 elokuva)|She's the One]]*, filippiiniläinen elokuva vuodelta 2013
* ”She’s the One”, World Party -yhtyeen kappale, jonka on levyttänyt myös muun muassa Robbie Williams albumilleen *[[I’ve Been Expecting You]]*
* ”She’s the One”, Bruce Springsteenin kappale vuoden 1975 albumilla *[[Born to Run]]*.
Steve Kuhn

**Steve Kuhn** (oik. *Stephen Lewis*, s. 24. maaliskuuta 1938 Brooklyn,  New York) on yhdysvaltalainen jazzpianisti ja -säveltäjä. Hän on esiintynyt ja levyttänyt erityisesti triokokoonpanoissa maailman huippubasistien ja -rumpalien kanssa.

Kuhn aloitti pianotunnit viisivuotiaana Bostonissa Margaret Chaloffin oppilaana. Improvisointi alkoi kiinnostaa häntä, ja jo teini-iässä hän soitti Bostonin alueen jazzklubeissa muun muassa Coleman Hawkinsin ja Chet Bakerin kanssa. Kuhn valmistui Harvardin yliopistosta ja jatkoi opintoja Lenox School of Musicissa George Russellin, Gunther Schullerin, Bill Evansin ja Modern Jazz Quartetin jäsenten johdolla. Kuhn soitti lyhyen aikaa John Coltranen ensimmäisessä kvartetissa ja aloitti sitten pitkän kiinnityksen trumpetisti Kenny Dorhamin yhtyeessä.

Vuosina 1967–1971 Kuhn asui Tukholmassa ja teki sieltä käsin kiertueita trionsa kanssa ympäri Eurooppaa. Vuonna 1969 Kuhnin trio soitti Pori Jazzissa laulusolistinaan Monica Zetterlund.

Kuhnin keskeisiin levytyksiin kuuluvat basisti Steve Swallown ja rumpali Pete La Rocan kanssa 1960-luvulla tehdyt albumit *Three Waves*, *Basra* ja *Sing Me Softly Of The Blues*, jossa johtajana toimi trumpetisti Art Farmer. Kuhn on mukana myös Oliver Nelsonin kvartetissa albumilla *Sound Pieces*. Gary McFarland sävelsi Kuhnille ja isolle jousiorkesterille teoksen *The October Suite*.

Steve Kuhn on vuosikymmenien mittaan soittanut triokokoonpanoissa muun muassa basistien Ron Carter ja David Finck sekä rumpalien Al Foster, Jack DeJohnette ja Joey Baron kanssa. Kuhnin muita soittokumppaneita ovat olleet Stan Getz, Scott LaFaro, Harvie Swartz, Shelia Jordan, Billy Drummond, David Finck ja Miroslav Vitous. 

## Albumilevytyksiä yhtyeenjohtajana
*1966 - *Three Waves* (Contact)
*1966 - *The October Suite* with Gary McFarland (Impulse!)
*1968 - *Watch What Happens!* (MPS)
*1969 - *Childhood Is Forever* (Charly/BYG)
*1971 - *Steve Kuhn* (Budah) 
*1972 - *Steve Kuhn Live in New York* (Cobblestone)
*1974 - *Ecstasy* (ECM)
*1974 - *Trance* (ECM)
*1977 - *Motility* (ECM)		
*1978 - *Non-Fiction* (ECM)
*1979 - *Playground* (ECM, yhdessä Sheila Jordanin kanssa)
*1981 - *Last Year's Waltz* (ECM)
* 1984  *Mostly Ballads* (New World Records, yhdessä Harvie Swartzin kanssa)
* 1986  *The Vanguard Time* (Owl Time Line)
* 1986  *Life's Magic* (Black Hawk)
* 1988  *Porgy* (Jazz City)
* 1988  *Porgy* (Evidence)
* 1990  *Oceans In The Sky* (Owl)
* 1990  *Looking Back* (Concord)
* 1992  *Years Later* (Concord)
* 1995  *Remembering Tomorrow* (ECM)
* 1995  *Seasons Of Romance* (Postcards Record)
* 1998  *Dedication* (Reservoir Records)
* 1998 *Love Walked In* (Venus)
* 1999  *Countdown* (Reservoir)
* 2000  *The Best Things* (Reservoir)
* 2004 *Promises Kept* (ECM)
* 2007 *Live at Birdland* (Blue Note)
* 2009 *Mostly Coltrane* (ECM)
* 2012 *Wisteria* (ECM)
* 2013 *The Vanguard Date* (Owl)

## Lähteet

## Aiheesta muualla
* Steve Kuhnin verkkosivusto
Taistelu keisarivallasta

**Taistelu keisarivallasta** (, ”Historiankirjat”) on Publius Cornelius Tacituksen teos, joka kuvaa Rooman historiaa Rooman keisari Neron kuolemasta vuodesta 69 vuoteen 96. Vain neljä ensimmäistä ja osa viidennestä kirjasta ovat säilyneet. Kirjat kuvaavat aikaa jolloin keisarit Galba, Otho ja Vitellius hallitsivat Roomaa ja Vespasianuksen valtakausi alkoi. Tacituksen *[[Keisarillisen Rooman historia]]* (*Annales*) kuvaa seurannutta ajanjaksoa.

## Kirjallisuutta
### Suomennos

* 

## Aiheesta muualla
* Nisula, Antti: Taistelu keisarivallasta. *Savon Sanomat* 18.1.2011.
* Kahlos, Maijastina: Herrat tekivät mitä halusivat. *Helsingin Sanomat* 22.1.2012.
Wii Party U

**Wii Party U** on Nintendon julkaisema partypeli Wii U:lle. Peli julkaistiin alun perin Pohjois-Amerikassa ja Euroopassa 25. lokakuuta, Australiassa 26. lokakuuta ja Japanissa 31. lokakuuta 2013. Peli on jatkoa vuonna 2010 ilmestyneelle *[[Wii Party]]lle*.

Pelissä ideana on pelata minipelejä joko yksin tai muiden kanssa. Minipelejä on yhteensä 80 erilaista. Pelistä löytyy muun muassa ajopelejä ja perinteisiä noppapelejä.

## Lähteet

## Aiheesta muualla
*Virallinen sivusto
Uhka (televisiosarja)

**Uhka** (engl. *Crisis*) on yhdysvaltalainen draamasarja, jota alettiin esittää NBC:llä 16. maaliskuuta 2014. Sarja käynnistyy, kun joukko vaikutusvaltaisten ihmisten lapsia kidnapataan luokkaretkellä. Sarjan päähenkilöitä näyttelevät Dermot Mulroney, Rachael Taylor, Lance Gross, James Lafferty, Max Martini, Michael Beach, Stevie Lynn Jones, Halston Sage, Max Schneider, Joshua Erenberg ja Gillian Anderson.

Vaikka NBC tiedotti sarjan hyllyttämisestä toukokuussa 2014, kanava esitti silti kaikki sarjaan tuotetut 13 jaksoa. Suomessa MTV3 aloitti sarjan esityksen 16. kesäkuuta 2014.

## Näyttelijöitä

## Jaksot

1 ohjelmaa vähintään 3 minuuttia yhtäjaksoisesti katselleet henkilöt

## Lähteet

## Aiheesta muualla
* MTV3:n kotisivut sarjalle
Crisis

**Crisis** voi viitata seuraaviin asioihin:

## Elokuvat ja televisio
* *[[Kriisi (vuoden 1946 elokuva)|Kriisi]]* (), Ingmar Bergmanin ohjaama ruotsalainen elokuva vuodelta 1946
* *[[Lavastettu ”paratiisi”]]* (), Richard Brooksin ohjaama yhdysvaltalainen elokuva vuodelta 1950
* *[[Crisis (vuoden 1972 elokuva)|Crisis]]*, Robert Bruningin ohjaama australialainen televisioelokuva vuodelta 1972
* *[[Crisis (vuoden 2021 elokuva)|Crisis]]*, Nicholas Jareckin ohjaama yhdysvaltalainen elokuva vuodelta 2021 
* *[[Uhka (televisiosarja)|Uhka]]* (), yhdysvaltalainen draamasarja

## Musiikki
* Crisis, englantilainen punk-yhtye
* *[[Crisis? What Crisis?]]*, brittiläisen pop rock -yhtye Supertrampin studioalbumi vuodelta 1975
* *[[Crisis (albumi)|Crisis]]*, kanadalainen post-hardcore-yhtye Alexisonfiren albumi vuodelta 2006

## Muut
* Crisis Management Initiative, suomalainen järjestö
Uhka (täsmennyssivu)

**[[Uhka]]** tarkoittaa vaaraa, joka uhkaa ihmistä tai hänen omaisuuttaan. Lisäksi se voi tarkoittaa seuraavia asioita:

* *[[Uhka (vuoden 2006 elokuva)|Uhka]]* (ransk. *Ils*), vuonna 2006 ensi-iltansa saanut elokuva
* *[[Uhka (televisiosarja)|Uhka]]* (engl. *Crisis*), vuonna 2014 esitetty yhdysvaltalainen televisiosarja
MotoGP-kausi 2014

**[[MotoGP]]-kausi 2014** oli historian 66. ratamoottoripyöräilyn MM-sarjan kausi. Osakilpailuja ajettiin 18 kappaletta 3 eri luokassa.

## Kilpailukalenteri

## MM-pisteet
### MotoGP

### Moto2

### Moto3

## Lähteet
Moottoripyöräilyn Portugalin Grand Prix

**Portugalin Grand Prix** oli MotoGP-sarjan osakilpailu kausina -, sekä 1987. Se ajettiin 2000-luvulla Estorilissä ja 1987 Jaramassa.

## Voittajat
Bastillen diskografia

Tämä on brittiläisen poprock-musiikkia esittävän **[[Bastille (yhtye)|Bastillen]] [[diskografia]]**. Se koostuu yhdestä studioalbumista, yhdestä kokoelma-albumista, yhdeksästä singlestä ja seitsemästä musiikkivideosta. Bastille muodostettiin vuoden 2010 aikana laulaja Dan Smithin aiemmasta sooloprojektista. Yhtyeen esikoissingle "Flaws" / "Icarus" julkaistiin heinäkuussa 2011 omakustanteena. Myöhemmin samana vuonna julkaistiin EP *Laura Palmer*. Kriitikoiden suosion ja kiertueiden seurauksena levy-yhtiö Virgin Records kiinnitti yhtyeeseen huomioita, mikä johti levytyssopimukseen joulukuussa 2011. 

Bastille julkaisi esikoisalbuminsa, *[[Bad Blood (Bastillen albumi)|Bad Bloodin]]*, maaliskuussa 2013. Albumi ylsi ensimmäiselle sijalle Britannian albumilistalla ja kymmenen parhaan joukkoon Irlannissa. *Bad Blood* on myynyt Isossa-Britanniassa kaksinkertaista platinaa. Siltä julkaistiin yhteensä kuusi singleä, joista "Pompeii" oli kansainvälinen menestys. 

Lokakuussa 2013 Bastille julkaisi kokoelma-albumin, *All This Bad Blood*, jonka ensimmäinen single, "Of the Night", menestyi hyvin ympäri maailmaa. 

Vuoden 2014 helmikuuhun mennessä Bastille on myynyt Isossa-Britanniassa 2,07 miljoonaa tallennetta.

## Albumit
### Studioalbumit

### Kokoelmat

### Remixalbumit

### EP:t

### Mixtapet

## Singlet
### Pääartistina

### Muut listoille päässeet kappaleet

### Promosinglet

## Musiikkivideot

## Lähteet
Tilannekeskus

**Tilannekeskus** (lyh. *Tike*) on paikka, jossa keskitetysti ja jatkuvasti seurataan erilaisia tilanteita ja välitetään tieto eteenpäin. Sellaisia on poliisilla ja pelastuslaitoksilla, ja esimerkiksi liikkuvalla poliisilla oli oma tilannekeskus. Myös tapahtumissa on nykyään Tike.

Syksystä 2007 Suojelupoliisi on hoitanut Valtioneuvoston tilannekeskuspäivystystä (VNTIKE), jonka tehtävä on turvata valtionjohdon tiedonsaanti kaikissa olosuhteissa kellon ympäri. VNTIKE on myös Suomen kansallinen yhteyspiste muun muassa Euroopan union kriisikoordinaation ja EU:n, Yhdistyneitten kansakuntien (YK) ja NATOn pelastuspalvelualoihin. Keskus tukee muun muassa Suomeen kohdistuvan informaatiovaikuttamisen vastaista työtä. Erityisesti VNTIKE informoi Suomen pääministeriä ja toimii suoraan valtiosihteerin alaisuudessa vaikka se on osa valtioneuvoston kanslian valmiusosastoa hallinnollisesti. Valtioneuvoston tilannekeskus toimii valtioneuvoston linnassa Senaatintorin varrella ja se on miehitetty ympäri vuorokauden vuoden jokaisena päivänä.

## Lähteet
Saksan 15. armeija

**Saksan 15. armeija** () oli Saksan maavoimien armeijatason yhtymä  toisessa maailmansodassa. 

## Historia
Maavoimien esikunta antoi 7. joulukuuta 1940 armeijan perustamiskäskyn (Ob.d.H.Gen.d.H/Org.Abt. (181) I Nr. 1988/40 g.Kdos) armeijaryhmä D:lle, joka antoi oman perustamiskäskynsä 20. joulukuuta. Armeija perustettiin 15. tammikuuta 1941 Dinardissa Ranskassa.

## Palvelus
Armeija palveli aluksi Ranskassa, jossa se vastasi rannikkopuolustuksesta. Se torjui 1944 liittoutuneiden maahanlaskun operaatio Martket Gardenin. Se kärsi pahoja tappioita torjuessaan Kanadan 1. armeijan hyökkäystä Scheldtin taistelussa. Jonka aikana liittoutuneiden Hawker Typhoonit iskivät 24. lokakuuta armeijan esikuntaan, jolloin kaksi kenraalia ja 70 esikuntaupseeria sai surmansa.

Brittiarmeija työnsi armeijan joukot pois Roerin alueelta operaatio Blackcockissa. Armeija vetäytyi Ruhrin ja Wurmin taakse. Armeijan joukot osallistuivat vielä Ardennien taisteluun ennen joutumistaan saarroksiin. Armeija antautui Yhdysvaltain joukoille 15. toukokuuta 1945 Ruhrin motissa.

Nykyisin entinen 15. armeijan esikunta hieman Lillen pohjoispuolella Tourcoingissa on museona Musée du 5 juin 1944.

## Komentajat
Armeijankomentajina olivat:
*kenraalieversti Curt Haase perustamisesta - 30. marraskuuta 1942
*kenraalieversti Heinrich von Vietinghoff 1. joulukuuta 1942 - 5. elokuuta 1943
*kenraalieversti Hans von Salmuth 5. elokuuta 1943 - 25. elokuuta 1944
*jalkaväenkenraali Gustav-Adolf von Zangen 25. elokuuta 1944  - antautumiseen

## Lähteet
Moottoripyöräilyn Grand Prix -kausi 1997

**Moottoripyöräilyn Grand Prix -kausi 1997** oli järjestyksessään 49. ratamoottoripyöräilyn MM-sarjan kausi. 

## Kilpailukalenteri

## MM-pisteet
### Ajajat
#### 500cc

#### 250cc

#### 125cc

### Valmistajat
#### 500cc

#### 250cc

#### 125cc

## Lähteet
Grilled – lihakauppiaat liemessä

**Grilled – lihakauppiaat liemessä** on yhdysvaltalainen vuonna 2006 julkaistu komediaelokuva, jonka on ohjannut Jason Ensler. Pääosissa näyttelevät Kevin James ja Ray Romano. Elokuva on julkaistu suoraan videolle.

## Näyttelijät
Luettelo ihmisen luista

Tyypillinen aikuisen ihmisen luuranko koostuu 206 luusta, jossa ei ole mukana pieniä sesamluita ja kuuloluita. Yksilöillä voi olla enemmän tai vähemmän luita johtuen anatomisista variaatioista. Ihmisellä voi esimerkiksi olla ylimääräisiä kylkiluita tai lannenikamia. Alaraajan pieni luu fabella esiintyy vain osalla ihmisistä. Myös kallon saumaluiden määrä voi vaihdella.

## Luut

### Selkäranka
Selkärangassa () on 26 luuta.
*Kaulanikamat () (7)
**Kannattajanikama ()
**Kiertäjänikama ()
*Rintanikama () (12)
*Lannenikama () (5)
*Ristinikama () (5)
**Ristiluu () (1)
*Häntänikamat () (4–5)
**Häntäluu () (1)

### Rintakehä
Rintakehässä () on 27 luuta.
*Rintalasta () (1)
*Solisluu () (2)
*Kylkiluu () (2 × 12, yhteensä 24)

### Pää
Pään luusto käsittää kallon luut ja siihen liittyvät luut. Aikuisella ihmisellä on vähemmän luita kuin vastasyntyneellä johtuen pääkallon rustojen luutumisesta.  
*Kallon luita () on kahdeksan.
**Takaraivonluu () (1)
**Päälaenluu () (2)
**Otsaluu () (1)
**Ohimoluu ()  (2)
**Kitaluu () (1)
**Seulaluu () (1)
*Kasvojen luita () on 15:
**Nenäluu () (2)
**Yläleuanluu () (2)
**Kyynelluu () (2) 
**Poskiluu () (2)
**Suulaenluu () (2)
**Nenän alakuorikko () (2)
**Vannasluu () (1)
**Alaleuanluu () (1)
** Kieliluu ()  (1)
*Välikorvassa () on kuuloluut () (2 × 3, yhteensä 6)
**Vasaraluu () (2)
**Alasin () (2)
**Jalustin () (2)

### Yläraaja
Yläraajan luut ().
* Hartian luut
**Solisluu () 
**Lapaluu () 
* Käsivarren luut ()
**Olkaluu () 
**Kyynärluu () 
**Värttinäluu () 
*Kädenluita on 27 yhdessä kädessä, yhteensä 54.
**Ranneluut () (2 × 8, yhteensä 16)
***Ranteen veneluu () (2)
***Puolikuuluu () (2)
***Kolmioluu () (2)
***Herneluu () (2)
***Iso monikulmaluu () (2)
***Pieni monikulmaluu () (2)
***Iso ranneluu () (2)
***Hakaluu () (2)
**Kämmenluut () (2 × 5, yhteensä 10)
**Sormiluut ()
***Sormen tyviluu () (2 × 5, yhteensä 10)
***Sormen keskiluu () (2 × 4, yhteensä 8)
***Sormen kärkiluu () (2 × 5, yhteensä 10)
***seesamluu () (2)

### Alaraaja
Takaraajan luustoon () kuuluvat jalkaa ja lantiota muodostavat luut. 
*Lantioluu () (2)
** suoliluu () (2)
** häpyluu () (2)
** istuinluu () (2)
* jalan luut ()
**Reisiluu () (2)
**Polvilumpio () (2)
**Sääriluu () (2)
**Pohjeluu () (2)
*Jalkaterän luut () (2 × 26, yhteensä 52)
**Nilkkaluut () (2 × 7, yhteensä 14)
***Kantaluu () (2)
***Telaluu () (2)
***Veneluu () (2)
***Sisin vaajaluu () (2)
***Uloin vaajaluu () (2)
***Keskimmäinen vaajaluu () (2)
***Kuutioluu () (2)
**Jalkapöydän luut () (2 × 5, yhteensä 10)
**Varpaan luut () (2 × 14, yhteensä 28)
***Varpaan tyviluu () (2 × 5, yhteensä 10)
***Varpaan keskiluu () (2 × 4, yhteensä 8)
***Varpaan kärkiluu () (2 × 5, yhteensä 10)
***Jänneluu, seesamluu () (2 × 2, yhteensä 4)
Moottoripyöräilyn Espanjan Grand Prix

**Espanjan Grand Prix** on ratamoottoripyöräilyn MM-sarjan osakilpailu. Kilpailu on yksi neljästä Espanjassa ajettavasta osakilpailusta kaudella .

## Voittajat
Dimangaanidekakarbonyyli

**Dimangaanidekakarbonyyli** eli **dekakarbonyylidimangaani** tai **mangaanikarbonyyli** (Mn2(CO)10) on metallikarbonyyliyhdisteisiin kuuluva mangaanin organometalliyhdiste. Yhdistettä käytetään orgaanisessa synteesissä katalyyttinä ja valmistettaessa mangaanin komplekseja.

## Ominaisuudet
Huoneenlämpötilassa dimangaanidekakarbonyyli on keltainen kiteinen aine. Yhdiste on suhteellisen stabiili myös ilman vaikutuksille. Se ei liukene veteen, mutta liukenee useisiin orgaanisiin liuottimiin. Kuumennettaessa yhdiste hajoaa muodostaen Mn(CO)5-radikaalin.

Poiketen monista muista metallikarbonyyliyhdisteistä, joissa on kaksi metalliatomia ei dimangaanidekakarbonyyln rakenne sisällä silloittavaa karbonyyliligandia vaan mangaaniatomit ovat sitoutuneet toisiinsa kovalenttisella sidoksella. Sidospituus on 293 pm ja terminaalisten karbonyyliligandien konformaatio on kohdakkainen. Dimangaanidekakarbonyyli voidaan pelkistää, jolloin mangaani saa negatiivisen hapetusluvun. Esimerkiksi natriumamalgaama pelkistää yhdisteen pentakarbonyylimanganaatti(-I)-ioniksi [Mn(CO)5]- ja natriummetalli heksametyylifosforiamidiliuoksena pelkistää dimangaanidekakarbonyylin tetrakarbonyylimanganaatti(-III)ioniksi [Mn(CO)4]3-.

## Valmistus ja käyttö
Ensimmäisen kerran dimangaanidekakarbonyyliä syntitisoitiin vuonna 1949. Yhdistettä voidaan valmistaa mangaanisuolasta kuten mangaaniasetaatista hiilimonoksidin ja pelkistimen läsnä ollessa. Nykyisin käytetyin menetelmä on kuitenkin metyylisyklopentadienyylimangaanitrikarbonyylin pelkistys natriumin diglyymiliuoksen avulla hiilimonoksidin läsnä ollessa ja muodostuvan yhdisteen hapetus.

Dimangaanidekakarbonyyliä käytetään orgaanisissa synteeseissä katalyyttinä tai kokatalyytteinä alkeenien ja dieenien isomeroitumis- ja dimeroitumisreaktioissa, radikaalikytkennöissä, halogeenialkaanien hydorgenolyyseissä ja eräissä vedyn avulla tapahtuvissa pelkistyksissä. Yhdisteestä myös valmistetaan muita mangaanikomplekseja.

## Lähteet

## Aiheesta muualla
*PubChem: Dimanganese decacarbonyl 
*Toxin and Toxin Target Database (T3DB): Dimanganese decacarbonyl 
*ChemBlink: Decacarbonyldi-Manganese (Mn-Mn)
Kemopetrolin diskografia

Tämä artikkeli on suomalaisen popyhtye **[[Kemopetrol]]in** diskografiasta.

Yhtye on julkaissut uransa aikana viisi studioalbumia, joista kaksi ensimmäistä (*[[Slowed Down]]*, *[[Everything’s Fine]]*) ovat myyneet kultaa yli 15&nbsp;000 kappaleen myynnillään. Yhtyeen neljästätoista singlejulkaisusta kuudesta on tehty musiikkivideot. Oulun musiikkivideofestivaaleilla vuonna 2002 yhtyeen videoista ”Saw It On TV” sai kunniamaininnan ja ”Goodbye” palkittiin vuoden 2002 *Kultapumpelilla* eli vuoden parhaana musiikkivideona.

## Albumit

## EP:t

## Singlet

* Listasijoitukset Suomen viralliselta singlelistalta (Single Top 20) ja Rumba-lehden levymyynnin ja radiosoiton yhdeksi hittilistaksi yhdistäneeltä Top 50 Hitit-listalta (Rumba Top 50) (julk. 1992–2007).

## Musiikkivideot
* *Child Is My Name* (2000 – ohj. Miikka Lommi) 
* *Saw It On TV* (2002 – ohj. Teemu Nikki) 
* *Goodbye* (2002 – ohj. Miikka Lommi) 
* *My Superstar* (2004 – ohj. Pete Veijalainen ja Pekka Hara) 
* *Planet* (2006 – ohj. Miikka Lommi) 
* *Changing Lanes* (2011 – ohj. Pekka Hara) 

## Lähteet
Slowed Down

**Slowed Down** on suomalaisen popyhtye Kemopetrolin huhtikuussa 2000 julkaisema esikoisalbumi. Albumi nousi julkaisuviikollaan Suomen virallisen albumilistan 10:nneksi ja kolmannella listaviikollaan se saavutti parhaan sijoituksensa, kolmannen sijan (17/2000). Yhteensä *Slowed Down* oli listalla 19 viikkoa. Vuonna 2003 albumi ylitti kultalevyrajan.

Helmikuussa 2001 albumista julkaistiin *Special Edition*, joka sisälsi perusalbumin lisäksi toisen CD:n, jolla oli kuusi remixiä sekä neljä livenä äänitettyä kappaletta. Levyllä oli myös ”Child Is My Name”-kappaleen musiikkivideo.

## Kappaleet

## Singlet
Joulukuussa 1999 julkaistu albumin ensimmäinen single ”Child Is My Name” nousi hitiksi ja on edelleen yhtyeen menestynein single. Kappale nousi yhdeksäksi viikoksi singlelistalle, parhaimmillaan sijalle kuusi sekä Rumba-lehdessä vuosina 1992–2007 julkaistulla levymyynnin ja radiosoiton yhdeksi hittilistaksi yhdistäneellä Top 50 Hitit-listalla 18:nneksi.

Toinen single ”Tomorrow” menestyi vielä kohtalaisesti nousten parhaimmillaan singlelistan 12:nneksi ja Rumban listan 38:nneksi. Kaksi seuraavaa singleä ”African Air” ja ”Disbelief” saivat vähemmän huomiota osakseen, ”African Airin” sijoittua vain Rumba-listan 14:nneksi.

### Singlejen listasijoitukset

## Arvostelut
* City: 
* Soundi: 

## Lähteet
Moottoripyöräilyn Malesian Grand Prix

**Malesian Grand Prix** on ratamoottoripyöräilyn MM-sarjan osakilpailu, joka on ajettu vuosittain vuodesta 1991.

Vuoden 2011 MotoGP-luokan kilpailu peruttiin Marco Simoncellin kuolemantapauksen johdosta.

## Voittajat

## Lähteet
Moottoripyöräilyn San Marinon Grand Prix

**San Marinon Grand Prix** on ratamoottoripyöräilyn MM-sarjan osakilpailu. Nimestään huolimatta se on aina ajettu Italiassa, koska Italian GP:n nimi on varattu nykyään Mugellossa ajettavalle kilpailulle.

## Voittajat

## Lähteet
Moottoripyöräilyn Australian Grand Prix

**Australian Grand Prix** on ratamoottoripyöräilyn MM-sarjan osakilpailu. Se on ajettu vuosittain vuodesta 1989.

## Voittajat

## Lähteet